[{"text_idx": "#000002", "text": "Wedi 26 ge\u0302m gynghrair heb fuddugoliaeth a dim ond dau bwynt y tymor hwn, y Derwyddon yw\u2019r unig di\u0302m sydd yn sicr o orffen yn yr hanner isaf eleni."}, {"text_idx": "#000003", "text": "Mae disgwyliadau uchel gan y Cofis ar o\u0302l cyrraedd y Chwech Uchaf ym mhob tymor ers eu dyrchafiad yn 2018, ac ar o\u0302l buddugoliaeth gampus yn erbyn Y Fflint yn eu ge\u0302m olaf cyn y Nadolig mae Caernarfon wedi cau\u2019r bwlch i ddim ond un pwynt rhyngddyn nhw a\u2019r Bala yn y ras am y Chwech Uchaf."}, {"text_idx": "#000006", "text": "Mae\u2019r hwyliau\u2019n uchel ym Mhen-y-bont gan fod ti\u0302m Rhys Griffiths wedi ennill saith o\u2019u 10 ge\u0302m ddiwethaf ym mhob cystadleuaeth ac mewn safle cryf i sicrhau lle yn y Chwech Uchaf am yr ail dymor yn olynol."}, {"text_idx": "#000007", "text": "Er hynny, bydd Pen-y-bont yn gweld colli eu prif sgoriwr James Waite sydd wedi ymuno a\u0302 Chasnewydd, ond bydd ychwanegiad y cyn-chwaraewr rhyngwladol Shaun MacDonald yn hwb mawr i\u2019r garfan."}, {"text_idx": "#000008", "text": "Sgoriodd James Waite ddwywaith yn y ge\u0302m gyfatebol wrth i Ben-y-bont ennill 3-0 yn Aberystwyth \u2018no\u0302l ym mis Hydref."}, {"text_idx": "#000009", "text": "Mae Aberystwyth yn un o\u2019r ddau glwb sydd wedi bod yn holl-bresennol yn Uwch Gynghrair Cymru ers ffurfio\u2019r gynghrair yn 1992 (gyda\u2019r Drenewydd) a bydd Antonio Corbisiero yn benderfynol o beidio bod y rheolwr cyntaf i yrru\u2019r Gwyrdd a\u2019r Duon i\u2019r ail haen."}, {"text_idx": "#000012", "text": "Fe enillodd Craig Harrison y bencampwriaeth chwe gwaith yn ystod ei gyfnod fel rheolwr Y Seintiau Newydd (2011-17) \u2013 record arbennig gan y rheolwr mwyaf llwyddiannus erioed yn y pyramid Cymreig."}, {"text_idx": "#000013", "text": "Mae Cei Connah wedi cael adfywiad o dan arweiniad y profiadol Harrison ac mae\u2019r Nomadiaid ar rediad o 11 ge\u0302m heb golli ym mhob cystadleuaeth (ennill 8, cyfartal 3)."}, {"text_idx": "#000014", "text": "Dyw Cei Connah heb ildio yn eu saith ge\u0302m gynghrair ddiwethaf, dim syndod felly mae nhw sydd a\u0302\u2019r record amddiffynnol orau eleni (ildio 9 go\u0302l mewn 17 ge\u0302m)."}, {"text_idx": "#000015", "text": "Ond colli 0-1 bu hanes y Nomadiaid yn eu ge\u0302m gyfatebol yn erbyn Y Seintiau Newydd ym mis Hydref, sef dim ond ail ge\u0302m Craig Harrison wrth y llyw."}, {"text_idx": "#000016", "text": "Declan McManus rwydodd unig go\u0302l y ge\u0302m o\u2019r smotyn, a bydd prif sgoriwr y gynghrair yn gobeithio ychwanegu at ei 16 go\u0302l y penwythnos hwn."}, {"text_idx": "#000017", "text": "Ar o\u0302l colli dim ond un o\u2019u 20 ge\u0302m ddiwethaf ym mhob cystadleuaeth, mae\u2019r Seintiau Newydd 12 pwynt yn glir ar frig y tabl, a nhw yw\u2019r unig di\u0302m sydd yn sicr o\u2019u lle yn y Chwech Uchaf eleni."}, {"text_idx": "#000018", "text": "Mae\u2019r Bala chwe phwynt uwchben Met Caerdydd yn y ras am y Chwech Uchaf, ond gyda ge\u0302m wrth gefn byddai buddugoliaeth i\u2019r myfyrwyr yn agor y drws i di\u0302m Dr Christian Edwards i geisio cyrraedd yr hanner uchaf am y tro cyntaf ers tymor 2017/18."}, {"text_idx": "#000019", "text": "Dyw\u2019r Bala ond wedi ennill chwech o\u2019u 17 ge\u0302m gynghrair y tymor hwn (35%), ond bydd Colin Caton yn ffyddiog y gall ei garfan gyrraedd y Chwech Uchaf am yr wythfed tymor yn olynol."}, {"text_idx": "#000020", "text": "Di-sgo\u0302r oedd hi yn y ge\u0302m gyfatebol ym mis Awst, a dyw\u2019r Bala heb ennill dim un o\u2019u pedair ge\u0302m ddiwethaf oddi cartref yn erbyn Met Caerdydd (colli 3, cyfartal 1)."}, {"text_idx": "#000022", "text": "Wedi dim ond un fuddugoliaeth mewn pum ge\u0302m mae\u2019r Fflint wedi colli eu gafael ar yr ail safle holl-bwysig, a sicrhau lle yn y Chwech Uchaf bydd y flaenoriaeth i Neil Gibson yn eu pum ge\u0302m nesaf cyn yr hollt."}, {"text_idx": "#000023", "text": "Dyw\u2019r Barri chwaith ond wedi ennill un mewn pump, ac mae\u2019r Dreigiau mewn perygl o fethu a chyrraedd y Chwech Uchaf am y tro cyntaf ers tymor 2017/18."}, {"text_idx": "#000024", "text": "Mae\u2019r ddwy ge\u0302m ddiwethaf rhwng y timau wedi bod yn rhai cofiadwy gyda\u2019r Fflint yn ennill 3-2 yn gynharach y tymor hwn diolch i go\u0302l hwyr anhygoel Ben Maher, a\u2019r Barri yn ennill 6-3 mewn clasur arall ar Barc Jenner ym mis Rhagfyr 2020."}, {"text_idx": "#000026", "text": "Ar o\u0302l treulio\u2019r tymor diwethaf yn yr hanner isaf mae\u2019n edrych yn bur debygol bod Y Drenewydd wedi gwneud digon i selio eu lle yn y Chwech Uchaf eleni."}, {"text_idx": "#000027", "text": "Mae record gartref Y Drenewydd yn arbennig y tymor hwn gyda\u2019r Robiniaid ar rediad o bum ge\u0302m heb golli ar Barc Latham (ennill 4, cyfartal 1)."}, {"text_idx": "#000028", "text": "Hwlffordd enillodd y ge\u0302m gyfatebol ym mis Hydref gyda Sisay Touray yn rhwydo unig go\u0302l y ge\u0302m i\u2019r Adar Gleision."}, {"text_idx": "#000029", "text": "Ond dyw\u2019r ti\u0302m o Sir Benfro heb ennill dim un o\u2019u chwe ge\u0302m ers hynny, a bydd eu rheolwr newydd"}, {"text_idx": "#000030", "text": "Nicky Hayen o Wlad Belg yn gobeithio dod a\u2019r rhediad gwael hwnnw i ben yn ei ge\u0302m gystadleuol gyntaf wrth y llyw."}, {"text_idx": "#000031", "text": "Bydd uchafbwyntiau\u2019r gemau ar gael ar wefannau cymdeithasol Sgorio."}]